01/07/2013 | Administración LocalMunicipal
Carnota
Concurso licenza autotaxis

Con data 27/06/2013, por resolución da Alcaldia, aprobouse a seguinte: CONVOCATORIA DE CONCURSO PARA ADXUDICAR UNHA LICENZA DE AUTO-TURISMO, CLASE B, NO CONCELLO DE CARNOTA PRIMEIRA.–Obxecto. Este prego rexe o procedemento para adxudicar UNHA licenza de autoturismo, clase B, consonte a Lei 16/1987, do 30 de xullo, de ordenación dos transportes terrestres, o Real decreto 1211/1990, do 28 de setembro, e o Real decreto 763/1979, do 16 de marzo, que aproba o Regulamento dos servizos urbanos de transporte en automóbiles lixeiros. SEGUNDA.–Procedemento de adxudicación. A licenza adxudicarase por concurso a través dun procedemento aberto que se tramitará con suxeición aos principios de publicidade, transparencia e non discriminación. En defecto das disposicións deste prego aplicaranse as normas da Lei de contratos do sector público (Rdlex 3/2011, do 11 de novembro). TERCEIRA.–Natureza do servizo. A relación do adxudicatario da licenza de autoturismo co Concello de Carnota será a propia da prestación dun servizo de interese público suxeito a intervención administrativa mediante licenza (artigos 1 e seguintes do Regulamento de servizos das corporacións locais (Decreto do 17 de xuño de 1955). CUARTA.–Vixencia da licenza. A licenza de autoturismo terá vixencia indefinida e conclúe por renuncia expresa do seu titular ou cando concurra algunha das causas previstas nas bases desta convocatoria ou na lexislación sectorial aplicable que dean lugar á retirada, caducidade ou revogación da licenza por incumprimento das condicións ou requisitos legais. A licenza será intransmisible a non ser nos casos concretos en que a lexislación sectorial aplicable permita a súa transmisión. QUINTA.–Tipo de licitación. O tipo mínimo de licitación fixada para a concesión da licenza será de 1.000 €. As proposicións que ofrezan unha cantidade inferior ao tipo mínimo serán automaticamente rexeitadas. SEXTA.–Requisitos de participación.1. Poderán participar no concurso as persoas que reúnan as seguintes condicións persoais: a) Ter nacionalidade española ou de calquera outro país da Unión Europea ou ser residente legal en España, e estar no pleno execicio dos seus dereitos civís. b) Posuír os permisos de condución da clase B ou superior e BPT (artigo 4.2. f do Rd 818/2009, do 8 de maio, Regulamento xeral de condutores). c) Non padecer enfermidade ou defecto físico que imposibilite ou dificulte o normal exercicio da profesión, acreditado mediante certificado médico. d) Non ser titular doutra licenza de auto-turismo ou telo sido nos 10 anos anteriores á presentación da solicitude. e) Dispor da correspondente solvencia económica-financeira á que se refire o anexo II.2. Se o solicitante é una persoa xurídica deberá sinalar o condutor ou condutores que prestarán o servizo, xustificar o cumprimento dos requisitos anteriores e comprometerse á inscrición e cotización na seguridade social dos citados condutores durante a prestación do servizo.3. Os solicitantes tamén deberán cumprir as seguintes condicións obxectivas: a) Xustificar a titularidade dun automobil da categoría de turismo, ou comprometerse a adquirilo no prazo de un mes des que se lle notifique a adxudicación da licenza. b) A capacidade máxima do automobil será de cinco prazas, incluída a do condutor, que constará no permiso de circulación e no certificado de características do vehículo. c) A antigüidade do automobil non poderá ser superior a dous anos desde a súa primeira matriculación. d) Comprometerse a subscribir un contrato de seguro de responsabilidade civil ilimitada polos danos que se poidan causar como consecuencia da prestación do servizo. SÉTIMA.–Lugar e prazo de presentación das solicitudes.1. As solicitudes deberánse presentar no rexistro xeral do Concello de Carnota (praza de San Gregorio, sn, Carnota) no prazo de 20 días naturais contados des que se publique esta convocatoria no BOP de A Coruña.2. As solicitudes tamén se poden presentar por correo pero neste caso cumprirá xustificar a data de depósito do envío na oficina de correos e anunciarllo no mesmo día ao Concello mediante fax ou telegrama. Sen estes dous requisitos non se admitirá a solicitude se o Concello a recibe con posterioridade ao remate do prazo sinalado no apartado anterior. En calquera caso, transcorridos dez días naturais des que rematou o prazo de presentación sen que o Concello recibise a solicitude, esta non será admitirá. OITAVA.–Forma e contido das solicitudes.1. As persoas interesadas deberán presentar as súas solicitudes en dous sobres pechados denominados “sobre A” e “sobre B”, coa lenda “CONCURSO PARA A CONCESIÓN DE LICENZA DE AUTOTURISMO (TAXI) NO CONCELLO DE CARNOTA”. Deberán levar por fora o nome e apelidos/denominación social do solicitante, número do D. N. I./NIF e sinatura da persoa que presenta a solicitude (en nome propio ou como apoderado). 2. “Sobre A. DOCUMENTACIÓN”. Conterá os anexos I e II deste prego cubertos e asinados, con copia fidedigna dos documentos que alí se relacionan. Se o solicitante é una persoa xurídica deberá achegar tamén os seus estatutos con nota de inscrición no rexistro oficial que corresponda e o documento que xustifica a representación da persoa física que actúa en nome da entidade. O sobre A non debe conter ninguna referenza á proposición económica nin aos criterios de adxudicación que son obxecto do sobre B.3. “Sobre B: PROPOSICIÓN ECONÓMICA e MERITOS”. A) Este sobre conterá unha soa proposición económica, asinada polo solicitante ou persoa que o represente, e incluirá a documentación xustificativa dos méritos obxecto de avaliación que se indican na cláusula seguinte: 1) Declaración de cargas familiares do solicitante coa correspondente documentación xustificativa.2) Declaración tocante á situación de desemprego do solicitante coa documentación xustificativa.3) A oferta económica con suxeición ao modelo que contén o anexo II.4) Compromiso de prestación do servizo con automóbil adaptado para persoas con discapacidade, se é o caso. NOVENA.–Criterios de adxudicación.1. Os criterios de avaliación de solicitudes serán os seguintes: a) Cargas familiares do solicitante: 0,20 puntos por cada membro da unidade familiar que conviva e dependa económicamente del. A dependencia económica presúmese con relación aos descendentes menores de idade. A puntuación máxima é de 1,00 punto. b) Situación de desemprego do solicitante: 0,20 puntos por cada tres meses que estea en situación de desemprego durante os trinta meses inmediatamente anteriores á convocatoria, ata un máximo de 2,00 puntos. c) Oferta económica: 0,10 puntos por cada 200 € de incremento sobre o tipo de licitación. d) Compromiso de prestar o servizo cun automóbil adaptado para persoas con discapacidade: 0,20 puntos. No caso de empate na puntuación dirimirase o concurso a favor do solicitante que obtivese máis puntuación en cada un dos apartados anteriores e pola orde en que se expresan. En calquera caso, o órgano de selección elaborará a lista de aspirantes admitidos e excluídos con indicación motivada da causa de exclusión. Con posterioridade, avaliará as solicitudes admitidas con suxeición aos criterios sinalados neste prego e as ordenará de conformidade coa puntuación que obtiveran, propoñendo a adxudicación da licenza ao aspirante que proceda. DÉCIMA.–Adxudicación e órgano competente.1. A Alcaldía requirirá ao aspirante proposto para que no prazo de dez días aporte a seguinte documentación: a) Declaración da marca, modelo e características do automóbil que vai destinar á prestación do servizo con indicación do título de dispoñibilidade (propiedade, arrendamento, etc.) e o permiso de circulación ou contrato coa entidade comercial subministradora. b) Proxecto do contrato de seguro de responsabilidade civil ilimitada polos danos e pedas que se poidan ocasionar como consecuencia da circulación do automóbil. c) Ingreso mediante transferencia bancaria na conta municipal que se indique do importe ofertado na proposición.2. De non cumprimentar o requirimento no prazo sinalado, enténdese que o seleccionado retira a súa oferta e nese caso continuarán as actuacións co aspirante seguinte na lista de clasificación das ofertas.3. A Alcaldía adxudicaralle a licenza no prazo de cinco días seguintes á recepción da documentación antedita.4. A adxudicación notificaráselles aos concursantes e publicarase na páxina dixital da Corporación. DÉCIMOPRIMEIRA.–Comezo da prestación do servizo. O candidato seleccionado deberá iniciar a prestación do servizo no prazo máximo de dous meses des que se lle notifique a adxudicación da licenza. DÉCIMOSEGUNDA.–Requisitos do titular da licenza de auto-turismo.1. O/a adxudicatario/a da nova licenza de autoturismo, antes do inicio da prestación do servizo, deberá acreditar o cumprimento dos seguintes requisitos: • Acreditación da disposición do vehículo que se vai a adscribir o servizo de auto-turismo e de que cumpre os requirimentos técnicos que sexan esixidos pola normativa vixente. • Presentación da copia de póliza de responsabilidade civil que cubra os danos e prexuízos que se poidan ocasionar ós usuarios con ocasión do servizo de transporte que realicen. Será tamén obrigatorio presentar copia da póliza de seguros que cubra tódolos demais riscos ós que obriga a lexislación específica. • Estar en posesión do permiso municipal de condutor.2. O incumprimento de calquera destes requisitos por parte do concesionario conleva a anulación da adxudicación. O alcalde procederá a unha nova adxudicación ao seguinte candidato por orden de puntuación no concurso. DÉCIMOTERCEIRA.–Dereitos e obrigas do titular da licenza. Os dereitos e obrigacións do titular da licenza son os que deriban destas bases, da licenza outorgada polo municipio e da lexislación aplicable. DÉCIMOCUARTA.–Recursos administrativos e xurisdicionais. Os acordos correspondentes do órgano de contratación, ou órgano en quen delegue, porán fin á vía administrativa e serán inmediatamente executivos. Contra os mesmos pode interpoñerse recurso potestativo de reposición, de conformidade coa Lei de Réxime Xurídico das Administracións Públicas e do Procedemento Administrativo Común, no prazo dun mes ante o mesmo órgano que o ditou, ou recurso contencioso-administrativo, conforme ao disposto na Lei reguladora de dita xurisdición, ante o Xulgado do Contencioso-Administrativo no prazo de dous meses, contados a partir da notificación do acordo (artigos 109 e 118 da LRXAP e artigo 46 da LXC). A N E X O S ANEXO I (SOBRE A: “CONCURSO PARA A CONCESIÓN DE LICENZA DE AUTOTURISMO NO CONCELLO DE CARNOTA”) SOLICITUDE DE PARTICIPACIÓN NO PROCESO DE ADXUDICACIÓN DE LICENZA DE AUTOTURISMO DO CONCELLO DE CARNOTA 2013 Don …………………………………………………………….…………., con DNI/NIF/NIE n.º ….……………………………, con domicilio en ………………………………………………………………, coñecedor da convocatoria pública para adxudicación de licencia de auto-turismo (clase B), para a prestación do servizo de vehículos de aluguer sen aparello taxímetro, SOLICITA participar nesta convocatoria e: A) Declara que cumpre todas as condicións establecidas nesta e afirma: • Non ser titular doutra licenza de auto-turismo nin telo sido nos 10 anos anteriores á presentación desta solicitude. B) Comprométese a: – Explotar a licenza persoalmente, en réxime de plena e exclusiva dedicación. – Dispoñer dun vehículo da categoría de turismo axustado aos requisitos da convocatoria no prazo de un mes des que se lle adxudique a licenza. – Concertar unha póliza de seguro de responsabilidade civil ilimitada polos danos que se causen con ocasión do servizo. C) Achego a seguinte documentación: – Documento de identidade (DNI, NIF, NIE.) – Permiso de condución de clase B. – Permiso de condución de clase BTP, ou certificado da súa posesión. – Certificado médico acreditativo de aptitude. – Informe de institución financeira sobre a solvencia económica para os efectos de de desenrolar a actividade de taxi no municipio de Carnota. Para emenda de documentación poderán remitila polo seguinte medio (imprescindible a indicar): – N.º fax. – Correo electrónico. O interesado D./D.ª. (sinatura) ANEXO II.–MODELO DE INFORME DE INSTITUCIÓN FINANCEIRA (a presentar unicamente cuberto por unha entidade financeira) D., en condición de. desta entidade estima que D. reúne a suficiente solvencia económica- financieira para presentarse ao CONCURSO PARA A CONCESIÓN DE LICENZA DE AUTOTURISMO NO CONCELLO DE CARNOTA.,. de. de. D./D.ª. ANEXO III (a figurar no interior do SOBRE B “CONCURSO PARA A CONCESIÓN DE LICENZA DE AUTOTURISMO NO CONCELLO DE CARNOTA”) MODELO DE PROPOSICIÓN ECONÓMICA E OUTROS MERITOS D./Dna., con enderezo en., e provisto do D. N. I./NIF/ NIE núm. en nome propio ou en representación de., con enderezo en., Tlfn. e NIF., enterado das bases do concurso público para a concesión de licenzas de auto-turismo do Concello de Carnota, toma parte no concurso, e a estes efectos fai constar: 1.ª.–Que coñece e acepta as obrigas que se deriven das bases da convocatoria particulares do presente concurso.2.ª.–Que oferta a cantidade que se indica pola concesión da licenza de auto-turismo (Non poderá ser a cantidade inferior a 1.000 € ao ser o tipo mínimo da licitación, de ser inferior será excluído): –. € (. €) O primeiro en letra o segundo en número. No caso de contradición entre a cantidade en letra e máis no numero, darase validez á expresada en letra.3.ª.–Que se compromete a aportación dun vehículo adaptado para persoas con discapacidade cunha antigüidade non inferior a dous anos dende a data da primeira matriculación: Si  Non  De efectuar o dito compromiso e logo non aportalo acepto que non se me adxudique ningunha licenza aínda que queden vacantes. En., a. de. Sinatura do licitador/a. ANEXO IV.–MESA DE ADXUDICACIÓN LICENZAS AUTO-TURISMO Para a presente convocatoria, estará composta por: • Presidente: D.ª María Dolores Maceiras Martínez, administrativa Administración Xeral Concello de Carnota • Secretario: D. Carlos Bousoño López, secretario interventor Concello de Carnota. • Vogais: – D. Xabier Monteagudo Neira, letrado municipal. – D. Jesús López Rama, xefe da Policía Local ou policía en quen delegue. DADO en Carnota a 27 xuño 2013. O ALCALDE Asdo. Ramón Noceda Caamaño